CELEX: C2005/132/03
Language: da
Date: 2005-05-28 00:00:00
Title: Domstolens dom (Tredje Afdeling) af 17. marts 2005 i sag C-437/02, Kommissionen for De Europæiske Fællesskaber mod Republikken Finland (Traktatbrud — fiskeri — forordning (EØF) nr. 3760/92 og 2847/93 — bevarelse og forvaltning af ressourcerne — kontrolforanstaltninger over for fiskeriet)

28.5.2005   
            
            
               DA
            
            
               Den Europæiske Unions Tidende
            
            
               C 132/2
            
         
      DOMSTOLENS DOM
   
   (Tredje Afdeling)
   af 17. marts 2005
   i sag C-437/02, Kommissionen for De Europæiske Fællesskaber mod Republikken Finland (1)
   
   (Traktatbrud - fiskeri - forordning (EØF) nr. 3760/92 og 2847/93 - bevarelse og forvaltning af ressourcerne - kontrolforanstaltninger over for fiskeriet)
   (2005/C 132/03)
   Processprog: finsk
   I sag C-437/02, angående et traktatbrudssøgsmål i henhold til artikel 226 EF, anlagt den 3. december 2002, Kommissionen for De Europæiske Fællesskaber (befuldmægtigede: T. van Rijn og M. Huttunen) mod Republikken Finland (befuldmægtigede: T. Pynnä og E. Kourula), har Domstolen (Tredje Afdeling), sammensat af afdelingsformanden, A. Rosas, og dommerne A. Borg Barthet, A. La Pergola, J.-P. Puissochet (refererende dommer) og A. Ó Caoimh; generaladvokat: D. Ruiz-Jarabo Colomer; justitssekretær: R. Grass, den 17. marts 2005 afsagt dom, hvis konklusion lyder således:
   
               1)
            
            
               Republikken Finland har for fangstperioderne 1995 og 1996 tilsidesat sine forpligtelser i henhold til artikel 9, stk. 2, i Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur samt til artikel 2, artikel 21, stk. 1 og 2, og artikel 31 i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik, idet den har undladt
               
                           —
                        
                        
                           at fastsætte særlige regler for udnyttelsen af de kvoter, den har fået tildelt, og at gennemføre inspektioner og de øvrige kontrolforanstaltninger, som er foreskrevet i de gældende fællesskabsforordninger
                        
                     
                           —
                        
                        
                           midlertidigt at forbyde fiskeri inden for passende frister for at undgå tilfælde af udtømning af kvoterne, og
                        
                     
                           —
                        
                        
                           at træffe de administrative foranstaltninger eller straffeforanstaltninger, den var forpligtet til at anvende over for skippere, som har overtrådt den fælles fiskeripolitiks bestemmelser, eller over for enhver anden person, der er ansvarlig for en sådan overtrædelse.
                        
                     
         
               2)
            
            
               Republikken Finland betaler sagens omkostninger.
            
         
      (1)  EUT C 31 af 8.2.2003.